**ΠΕΡΙΓΡΑΦΗ ΜΙΑΣ ΜΕΡΑΣ ΣΤΗΝ ΕΞΟΧΗ**

**Εμπλουτίζω την αφήγησή μου μετατρέποντας τις απλές προτάσεις σε επαυξημένες και χρησιμοποιώντας πολλές μεταφορές**.

 Η παρέα μου κι εγώ πήγαμε μια εκδρομή στην εξοχή πέρσι το καλοκαίρι. Είχαμε σχεδιάσει να φύγουμε ξημερώματα Τετάρτης . Αναζητούσαμε την κατάλληλη ευκαιρία, παρακολουθώντας τις καιρικές συνθήκες. Δεν βλέπαμε την ώρα να φύγουμε .Τοποθετήσαμε τα απαραίτητα πράγματα στα σακίδιά μας και τα τακτοποιήσαμε στο αυτοκίνητο.

 Μετά από κάποιες ώρες χαλαρού ταξιδιού φτάσαμε στον προορισμό μας, στην καρδιά ενός πανέμορφου δάσους. Όλα ήταν μαγευτικά.

Η φύση γύρω μας ξεχείλιζε από χρώματα και ευωδιές.

Ο χρυσός ήλιος ανατέλλοντας σκόρπιζε παντού φως.

Οι αχτίδες του παιχνίδιζαν στα ασημένια φύλλα των πλάτανων και στα νερά του μικρού καταρράκτη που υπήρχε λίγο πιο κάτω.

Τα πουλιά μας υποδέχτηκαν κελαηδώντας μελωδικά.

Διαλέξαμε ένα ιδανικό σημείο κάτω από τη σκιά ενός γέρικου δέντρου.

Στρώσαμε το τραπεζομάντιλο γεμίζοντάς το με χίλια δυο πεντανόστιμα εδέσματα.

 Ξαφνικά ένα μαύρο απειλητικό σύννεφο μας σκέπασε.

Την ίδια στιγμή άνοιξαν οι ουρανοί και ξεκίνησε να ρίχνει καρεκλοπόδαρα.

Εξαφανίσαμε γρήγορα τα πάντα και μέχρι να πεις κύμινο γίναμε καπνός.

Μέχρι να φτάσουμε στο αυτοκίνητο είχαμε γίνει παπιά.

………………………………………………………………………………………………………………

 Η μέρα που σχεδιάζαμε τόσο καιρό με ενθουσιασμό καταστράφηκε.

Το σχέδιο μας ναυάγησε και μείναμε με την όρεξη.

Ελπίζω η τύχη να μας χαμογελάσει την επόμενη φορά.